paragraph_text: Slovačka Extraliga (slk. Slovenská Extraliga), trenutnog naziva Tipsport extraliga je najviši rang natjecanja u hokeju na ledu u Slovačkoj. Liga je nastala 1993. osamostaljenjem Slovačke kao jedna od dvije sljednice Čehoslovačke 1. lige. <br> Najuspješnija momčad u povijesti lige je Slovan iz Bratislave koji trenutno igra u KHL-u. Zanimljivost lige je da u njoj van konkurencije nastupa i momčad HK Orange 20 koja je u biti slovačka reprezentacija do 20 godina koja se tako priprema za svjetsko prvenstvo, te ne odigrava kompletan raspored utakmica. <br> Od 1997. Extraliga nosi imena sponzora a to su bili West, Boss, Slovenské telekomunikácie, T-Com, Slovnaft i trenutno Tipsport. <br> Kao i ostale hokejaške lige i Extraliga se sastoji od dva dijela - ligaškog i doigravanja u koje ualazi osam najboljih ekipa iz ligaškog dijela.